Demueluìn

I Demueluìn (in grafîa ofiçiâ Demoeloìn) són in duétto do folclôre lìgure nasciûo ofiçialménte inta stæ do 2016, formòu da-o Fabio Boesino – vôxe e ukulele – e da-o Giacomo Burdo – vôxe e chitâra, mandolìn e ukulele.
A grande pasción pi-a chitâra e a mùxica d'outô de matrîce americâna do Burdo a s'é intonâ co-a ripropoxiçión de réixe e da tradiçión dialetâle lìgure do Boesino, estimòu da lóngo ténpo di Trallalêro. E coscì i doî se són atrovæ a dâ vivaçitæ con entuxàsmo a-e fêe e a-e fèste d'ògni tîpo.

L'êse boìn a-adatâse e no êse mâi stràcchi són a fòrsa di Demoeloìn, de lóngo lèsti a tiâ fêua in struménto e a cantâ 'na cansón. O l'é fòrte drénto de lô o dexidêio de comunicâ quéllo ch'o va sarvòu da l'estinçión: o Zenéize, patrimònio colturâle e, into mæximo ténpo, sànn-a e tradiçionâle demôa.
O sò repertöio o l'é 'n viâgio ch'o pàrte da-i gréndi tòcchi dialetâli lìguri, o tócca e regioìn da-arénte anando aprêuo a-a tradiçión popolâre italiànn-a e o l'arîva a Zêna, dónde i doî són nasciûi, co-a sò nêuva propòsta muxicâle folcloristica.

 Quéllo ch'àn fæto 
Cronologîa:

- Agósto 2017 : l'é sciortîo o scìngolo “Tou li” in léngoa zenéize, conpòsto con l'amîgo Mike fC, tòcco fòrte e òsescîvo, ch'o l'é sùbito diventòu 'n torménto into panoràmma lìgure.

- Agósto 2018 : sciòrte “Alêgri”, segónda colaboraçión co-o Mike fC, tòcco ch'o métte in evidénsa o tón e o stîle di tréi mìssi insémme.

- Frevâ 2020 : I Demoeloìn partéçipan a-o Festivàl da Cansón Lìgure de Sàn Zòrzo d'Arbénga (Savónn-a), dónde són segóndi in clasìfica tra i Grùppi co-o tòcco “Bèllo ch'o l'é”, balâta sonöra da-o tón interiôre.

- Zùgno 2021 : Sciòrte o sò scìngolo “Tò-u diggo òua” co-o quæ se piàsan a-o tèrso pòsto tra i Grùppi a-o Festivàl da Cansón Lìgure de Sàn Zòrzo d'Arbénga (Savónn-a).

 Nòtte 

 Vìdeo in sce youtube 
 Alêgri (co-o Mike fC)
 Stornelli
 Bello ch'o lé
 Tou lì (co-o Mike fC)
 Che pru!

 Links e contàtti 
 Youtube: I Demueluin
 Spotify: I Demueluin
 Facebook: demueluin
 Instagram: demueluin_official


Categorîa:Muxica da Liguria